רון קלמנטס

רון קלמנטס, או בשמו המלא רונלד פרנסיס קלמנטס (באנגלית: Ron Clements או Ronald Francis Clements, נולד ב-25 באפריל 1953) הוא אנימטור ויוצר סרטים אמריקאי. לעיתים קרובות הוא עובד יחד עם ג'ון מסקר וידוע בסרטים שביים באולפני הנפשה של וולט דיסני, "הרפתקאותיו של סופר בלש", "בת הים הקטנה", "אלאדין", "הרקולס" ועוד.

 ראשית חייו 
קלמנטס נולד ב-25 באפריל 1953 בסו סיטי שבאיווה בארצות הברית כבן למשפחה נוצרית קטולית. בילדותו התרשם מהסרט פינוקיו של דיסני, מה שהניע אותו להתעסק באנימציה בהמשך.

Clements סיים את לימודיו התיכוניים ב-Bishop Heelan Catholic High School בסו סיטי בשנת 1971. במהלך ביקורו בבית הספר הוא ציין שהחינוך הקתולי שקיבל שם היווה בסיס חשוב לפיתוח כישוריו האומנותיים והמקצועיים.

הכשרתו המקצועית באנימציה הייתה ב-ArtCenter College of Design בקליפורניה.

 קריירה 

 הכשרה 
רון קלמנטס החל את דרכו המקצועית בתחום האנימציה בתחילת שנות ה־70, כאשר עבד תחילה כאנימטור באולפני האנה ברברה. בהמשך התקבל לתוכנית ההכשרה של אולפני ההנפשה של דיסני, ששימשה כמסלול טיפוח לאנימטורים צעירים, ושם עבר חניכות מקצועית תחת פיקוחו של פרנק תומאס, אחד מ”תשעת הזקנים” של דיסני.

 תחלית בימוי 
בשנות ה־80 החל קלמנטס להתבלט גם כיוצר סיפורים ובמאי. הוא שימש כאנימטור וכמפקח אנימציה בסרטים כגון "השועל והכלבלב", ובהמשך החל שיתוף הפעולה ארוך השנים שלו עם הבמאי והתסריטאי ג’ון מסקר. שיתוף פעולה זה הוביל לבימוי הסרט "הרפתקאותיו של סופר בלש", שהיה אחד הסרטים שסימנו את התאוששות מחלקת האנימציה של דיסני לאחר תקופה של דעיכה יצירתית.

 שנות ה-90 
הפריצה הגדולה של קלמנטס ומסקר הגיעה עם בת הים הקטנה (1989), סרט שנחשב לנקודת פתיחה של “תור הזהב השני” של אנימציית דיסני. הצלחת הסרט ביססה את מעמדו של קלמנטס כאחד הבמאים המרכזיים באולפן, והובילה לבימוי סרטים נוספים, בהם "אלאדין" (1992), "הרקולס" (1997) ו-"כוכב המטמון" (2002). בראיונות מאוחרים תיארו קלמנטס ומסקר את עבודתם ככזו המשלבת אהבה לקולנוע קלאסי עם ניסיונות לחדש מבחינה סיפורית וחזותית.

 המאה ה-21 
בשנות ה־2000 המאוחרות היה קלמנטס שותף להחזרת האנימציה המצוירת ביד לאקרנים בדיסני עם הסרט "הנסיכה והצפרדע" (2009), שנחשב לחזרה מודעת למסורת האנימציה הקלאסית של האולפן. מאוחר יותר ביים, יחד עם מסקר, את "מואנה" (2016), שהיה סרטו הראשון כבמאי במסגרת אנימציה ממוחשבת מלאה. בראיונות ל-"WIRED" תיאר קלמנטס את המעבר לאנימציה ממוחשבת כאתגר מקצועי משמעותי, שדרש הסתגלות לשיטות עבודה חדשות תוך שמירה על דגש חזק על סיפור ודמויות.

 פרישה וחזרה לדיסני 
ב-2016 לאחר הפצת הסרט "מואנה" עזב רון קלמנטס את דיסני. הוא חזר לדיסני בשנת 2025. "מאוד נהניתי מהחופש" אמר, "אבל אני נרגש לחזור להיות מעין יועץ... כבר אין הרבה אנשים מבוגרים (שעוסקים באנימציה) כמו בעבר ובוודאי יש הרבה צעירים שרוצים לעסוק באנימציה."

 פילמוגרפיה 
 סרטים באורך מלא 
+שנהסרטבמאיתסריטאימפיקאנימטוראחרהערות1977הרפתקאות ברנרד וביאנקהלא נכלל בקרדיטים1977חברי הדרקון אליוט1981השועל והכלבלב1985הקדירה השחורהתורם סיפור נוסף1986הרפתקאותיו של סופר בלש1989בת בים הקטנהקולות נוספים, לא נכלל בקרדיטים1992אלאדיןקולות נוספים, לא נכלל בקרדיטים1997הרקולס2002כוכב המטמוןמפתח, לא נכלל בקרדיטים2008בולטתודות מיוחדות2009הנסיכה והצפרדע20146 גיבוריםמוביל יצירתי2016זוטרופוליסמוביל יצירתי2016מואנהמוביל יצירתי2018ראלף שובר את האינטרנטמוביל יצירתי2019אלאדיןמופיע בקרדיטים על בימוי הסרט המקורי2019לשבור את הקרח 2מוביל יצירתי2023בת הים הקטנהמופיע בקרדיטים על בימוי הסרט המקורי

 דוקומנטרי 
+שנהסרטתפקיד2007The Pixar Storyעצמו2009היפהפייה הנרדמת מתעוררת2018המוזיקה של הווארד2020אל עבר הסוד: מאחורי הקלעים של לשבור את הקרח 2

 פרסים ומועמדויות 
 פרס קטגוריה סרט תוצאה פרס אדגר הסרט הטוב ביותרהרפתקאותיו של סופר בלש איגוד מבקרי הקולנוע של לוס אנג'לס סרט ההנפשה הטוב ביותרבת הים הקטנה אלאדין  פרס אנני הישג אישי מצטיין: בימוי בהפקת עלילה קולנועיתהרקולס  פרס על הישג אישי מצטיין בהפקת סרט עלילתי  סרט ההנפשה הטוב ביותר  איגוד מבקרי הקולנוע של לוס אנג'לס סרט ההנפשה הטוב ביותר פרס אוסקרסרט ההנפשה הטוב ביותרכוכב המטמון  הנסיכה והצפרדע  אגודת מבקרי הקולנוע האפריקאים-אמריקאים תסריט מצטיין  פרס אוסקר סרט ההנפשה הטוב ביותרמואנה  פרסי EDA סרט ההנפשה הטוב ביותר  Seattle Film Critics Society סרט ההנפשה הטוב ביותר 

 חיים אישיים 
קלמנטס נשוי לאשתו טמרה לי גלומייס מאז 25 בפברואר 1989.

 קישורים חיצוניים 

 הערות שוליים 

קטגוריה:אנימטורים אמריקאים
קטגוריה:במאי קולנוע אמריקאים
קטגוריה:דיסני: אישים
קטגוריה:מפיקי קולנוע אמריקאים
קטגוריה:אמריקאים שנולדו ב-1953
קטגוריה:במאי סרטי אנימציה